Finfilteret indsættes i indsugningssiden. Pollenfilteret og SafeAir filteret er finfiltre, og de skal indsættes i indsugningssiden - dér hvor luften kommer ind i boligen. I udsugningen kan du nøjes med at indsætte et grovfilter (Standardfilter). Sidder der en filterramme fra tidligere i indsugningssiden, skal denne fjernes, før finfilteret kan indsættes. TIP: Hvis du er i tvivl om, hvilken side der er indsugningssiden, kan du i årets kolde måneder mærke efter, hvilken side der har kold luft og altså kommer udefra. I årets varme måneder kan du ikke mærke temperaturforskellen, så der må du kigge på dine brugte filtre i anlægget. Udsugningssiden er dér, hvor der ligger et fint lag gråt husholdningsstøv på filteret. Indsugningssiden er den side, der samler støv og skidt udefra, så det er her, du vil kunne finde døde insekter, mm.